૧૯૦૧ સુધીમાં ૧,૬૪૦ ચીની લોકોએ કોલકાતાને રહેઠાણ બનાવ્યું હતું. બીજા વિશ્વયુદ્ધને અંતે ૨૬,૨૫૦ ચીની લોકો કોલકાતામાં આવીને વસ્યાં હતા. ચીનના ખૂણેખાચરેથી લોકો આવીને કોલકાતામાં રહેવા લાગ્યાં પરંતુ તેમનું વર્ગીકરણ કરવું હોય તો હક્કા મોચી, કેન્ટોની સુથાર અને હબેનિઝ દંત ચિકિત્સ જેવું વર્ગીકરણ કરી શકાય. આ પ્રવાસીઓએ ભારતીયોને તેમના દેશના ભોજનનું ઘેલું લગાડયું.ચાઈનીઝ ડીસ સારી છે કે નહીં તે અલગ મુદ્દો છે પરંતુ આ એક એવા પ્રકારનું ભોજન છે જેને દુનિયાભરના અને ખાસ કરીને ભારતીયોનું ઘેલુ લગાડયું છે.